ປ. ໂອບາມາ ຮຽກຮ້ອງ ໃຫ້ສະພາ ເພີ້ມຂີດ ຈຳກັດ ການກູ້ຢືມເງິນ (ວີດິໂອ)
ສະຫະລັດໄດ້​ບັນລຸ​ຂີດ​ຈຳກັດ ​ໃນການ​ເປັນ​ໜີ້​ສິນ​ຂອງ​ປະ​ເທດແລ້ວ ​ແຕ່ກໍຍັງ​ມີ​ເງິນ​ພຽງພໍທີ່​ຈະ​ໃຊ້​ຕື່ມ​ອີກ ສຳລັບ​ຫຼາຍໆ​ອາທິດ.
ປະທານາທິບໍດີສະຫະລັດ ທ່ານ Barack Obma ຮຽກຮ້ອງໃຫ້ ລັດຖະສະພາ ອະນຸມັດໂດຍໄວຕໍ່ການເພີ້ມຂີດຈຳກັດໃນການກູ້ ຢືມເງິນຂອງປະເທດ ແລະກ່າວວ່າ ທ່ານສະໜັບສະໜຸນຕໍ່ການ ຄວບຄຸມອາວຸດປືນໃໝ່ “ທີ່ມີເຫດຜົນ” ໃນການພະຍາຍາມປ້ອງ ກັນ ບໍ່ໃຫ້ມີການສັງຫານໝູ່ຕື່ມອີກ ຢູ່ໃນປະເທດ ໃນເວລາບໍ່ຮອດນຶ່ງອາທິດ ກ່ອນທີ່ທ່ານຈະເລີ້ມເຂົ້າຮັບຕຳແໜ່ງສະໄໝ ທີສອງນັ້ນ ທ່ານ Obama ກ່າວຢູ່ກອງປະຊຸມນັກຂ່າວ ທີ່ທໍານຽວຂາວ ໃນວັນຈັນວານນີ້ວ່າ ມັນຈະເປັນ "ການບໍ່ເອົາຄວາມຮັບຜິດຊອບ” ສຳ ລັບບັນດາຝ່າຍຄ້ານທາງການເມືອງຂອງທ່ານ ຢູ່ໃນລັດຖະສະພາທີ່ຈະ ບໍ່ພາກັນພິຈາລະນາ ໃນການເພີ້ມຂີດຈຳກັດ ໃນການກູ້ຢືມເງິນຂອງປະເທດຂຶ້ນຈາກ 16 ພັນ 400 ລ້ານໂດລາ ໃນສອງສາມອາທິດຂ້າງໜ້ານີ້ ສະຫະລັດໄດ້ບັນລຸຂີດຈຳກັດໃນການເປັນໜີ້ສິນຂອງປະເທດແລ້ວ ແຕ່ ຍັງມີເງິນພຽງພໍທີ່ຈະໃຊ້ຕື່ມອີກ ສຳລັບຫຼາຍໆອາທິດ ປະທານາທິບໍດີ ກ່າວວ່າ ຂີດຈຳກັດໃນການກູ້ຢືມເງິນຈຳເປັນຈະຕ້ອງໄດ້ເພີ້ມຂື້ນ ບໍ່ໄດ້ໝາຍຄວາມວ່າ ໃຫ້ລັດຖະບານໃຊ້ຈ່າຍເພີ້ມຂຶ້ນ ແຕ່ເພື່ອໃຫ້ສະຫະລັດ ສາມາດປະຕິບັດຕາມພັນທະດ້ານການເງິນ ທີ່ຕົນມີຄວາມຮັບຜິດຊອບຢູ່ແລ້ວນັ້ນ ປະທານາທິບໍດີໂອບາມາກ່າວວ່າ “ການເພີ້ມລະດັບການເປັນໜີ້ສິນຂື້ນອີກນັ້ນ ບໍ່ໄດ້ອະນຸມັດໃຫ້ພວກເຮົາໃຊ້ຈ່າຍຫລາຍຂື້ນແຕ່ຢ່າງໃດ ທັງໝົດນີ້ ແມ່ນໝາຍຄວາມວ່າ ອາເມຣິກາຈະສາມາດຈ່າຍໜີ້ຂອງຕົນ ແລະເຮົາບໍ່ແມ່ນປະເທດ ທີ່ບໍ່ຢາກຈ່າຍໜີ້ ” ກ່ຽວກັບການຄວບຄຸມອາວຸດປືນນັ້ນ ປະທານາທິບໍດີກ່າວວ່າ ທ່ານຄາດ ວ່າ ຈະໄດ້ຮັບຄຳແນະນຳກ່ຽວກັບບາດກ້າວທີ່ “ທີ່ມີເຫດຜົນແລະເປັນປະໂຫຍດ” ຈາກຄະນະກໍາມະການພິເສດຂອງທ່ານ ເພື່ອປ້ອງກັນຄວາມຮຸນແຮງຈາກອາວຸດປືນ ທ່ານກ່າວວ່າ ທ່ານ ຈະພົບປະໃນມື້ນີ້ກັບຮອງປະທານາທິບໍດີ Joe Biden ທີ່ເປັນປະທານຄະນະກໍາມະການສົນທະ ນາກ່ຽວກັບຂໍ້ສະເໜີຕ່າງໆ